రెండింతల జరిమానా, ఏడేళ్ల జైలు శిక్ష | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Thursday, August 13, 2020 16:37
రెండింతల జరిమానా, ఏడేళ్ల జైలు శిక్ష
న్యూఢిల్లీ: దేశంలో నల్లధనాన్ని కూడబెట్టిన వారికి కేంద్ర ప్రభుత్వం మరోసారి తీవ్రమైన హెచ్చరిక చేసింది. ఆర్థిక మంత్రి అరుణ్ జైట్లీ కొద్ది రోజుల క్రితం ప్రకటించిన నాలుగు నెలల 'కాంప్లియన్స్ విండో' ముగిసేలోగా నల్లధన వివరాలను ప్రకటించకుండా ఆ తర్వాత అక్రమ సంపదతో పట్టుబడిన వారు 30 శాతం పన్నుపై రెండింతల జరిమానా చెల్లించడంతో పాటు ఏడేళ్ల వరకు జైలు శిక్ష అనుభవించాల్సి ఉంటుందని కేంద్రం స్పష్టం చేసింది. పార్లమెంట్‌లో సోమవారం 2016-17 సాధారణ బడ్జెట్‌ను ప్రవేశపెడుతూ అరుణ్ జైట్లీ ప్రకటించిన ఈ కాంప్లియన్స్ విండో జూన్ 1వ తేదీ నుంచి ప్రారంభమవుతుంది. దేశంలో నల్లధానాన్ని కూడబెట్టిన వారు ఆ మొత్తంపై 30 శాతం పన్నును, మరో 15 శాతం జరిమానాను చెల్లించడం ద్వారా ప్రాసిక్యూషన్ నుంచి తప్పించుకునేందుకు వీలుకల్పిస్తూ నాలుగు నెలల వ్యవధితో జైట్లీ ఈ కాంప్లియన్స్ విండోను ప్రకటించిన విషయం తెలిసిందే. దీని గడువు ముగిసిన తర్వాత అక్రమ సంపదతో పట్టుబడిన వారి నుంచి 30 శాతం పన్నును వసూలు చేయడంతో పాటు పెనాల్టీని 60 శాతానికి పెంచుతారు. దీంతో వారు చెల్లించాల్సిన 45 శాతం మొత్తం రెట్టింపు అవుతుంది.
దేశంలో నల్లధనాన్ని కూడబెట్టిన వారిపై ఉక్కుపాదం మోపుతున్న ప్రభుత్వం గత రెండేళ్లలో రూ.20 వేలకోట్లకు పైగా అక్రమ సంపదను వెలికితీయగలిగిందని కేంద్ర రెవెన్యూ శాఖ కార్యదర్వి హస్ముఖ్ అధియా పిటిఐ వార్తా సంస్థకు ఇచ్చిన ఇంటర్వ్యూలో తెలిపారు. దేశంలో ఎవరైనా నల్లధనాన్ని కూడబెట్టినట్లు పన్ను వసూలు విభాగం వద్ద సమాచారం ఉంటే కాంప్లియన్స్ విండోను ఉపయోగించుకోకుండా వారిని డిబార్ చేయడం జరుగుతుందని ఆయన స్పష్టం చేశారు. 'కాంప్లియన్స్ విండోను సద్వినియోగం చేసుకుని నల్లధన వివరాలను ప్రకటించకుండా ఆ తర్వాత అక్రమ సంపదతో పట్టుబడిన వారికి 30 శాతం మూల పన్ను రేటుపై 200 శాతం పెనాల్టీ విధించడంతో పాటు ఆదాయ పన్ను చట్టం ప్రకారం వారిని ప్రాసిక్యూట్ చేయడం జరుగుతుందని అధియా వివరించారు.
rendintala jarimana, edella jailu shiksha | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Thursday, August 13, 2020 16:37
rendintala jarimana, edella jailu shiksha
newdhilly: desamlo nalladhanaanni koodabettina vaariki kendra prabhutvam marosari teevramaina hecharika chesindi. aardhika mantri arun jaitley koddi rojula kritam prakatinchina naalugu nelala 'complians vindo' mugiseloga nalladhana vivaraalanu prakatinchakundaa aa tarvaata akrama sampadatho pattubadina vaaru 30 saatam pannupai rendintala jarimana chellinchadamtho paatu edella varaku jailu shiksha anubhavinchaalsi untundani kendram spashtam chesindi. paarlamentelo somavaram 2016-17 saadhaarana badjetynu pravesapedutuu arun jaitley prakatinchina ee complians vindo joon 1va tedee nunchi praarambhamavutundi. desamlo nalladhaanaanni koodabettina vaaru aa mottampai 30 saatam pannunu, maro 15 saatam jarimaanaanu chellinchadam dwara prosicution nunchi tappinchukunenduku veelukalpistuu naalugu nelala vyavadhitho jaitley ee complians vindonu prakatinchina vishayam telisinde. deeni gaduvu mugisina tarvaata akrama sampadatho pattubadina vaari nunchi 30 saatam pannunu vasulu cheyadamtho paatu penaaltiini 60 saataaniki penchutaaru. deentho vaaru chellinchaalsina 45 saatam mottam rettimpu avutundi.
desamlo nalladhanaanni koodabettina vaaripai ukkupaadam moputunna prabhutvam gatha rendellalo roo.20 velakotlaku paiga akrama sampadanu velikiteeyagaligindani kendra revenue saakha karyadarvi hasmukh adhiya pti varta samsthaku ichina interviewlo telipaaru. desamlo evaraina nalladhanaanni koodabettinatlu pannu vasulu vibhagam vadda samacharam unte complians vindonu upayoginchukokunda vaarini dibar cheyadam jarugutundani aayana spashtam chesaru. 'complians vindonu sadviniyogam chesukuni nalladhana vivaraalanu prakatinchakundaa aa tarvaata akrama sampadatho pattubadina vaariki 30 saatam muula pannu retupai 200 saatam penalty vidhinchadamtho paatu aadaaya pannu chattam prakaaram vaarini prassicute cheyadam jarugutundani adhiya vivarinchaaru.